钦定古今图书集成/明伦汇编/氏族典/第297卷 > 《廖用贤尚友录》 > 羊仁
## 钦定古今图书集成/明伦汇编/氏族典/第297卷 > 《廖用贤尚友录》 > 羊仁

按《元史羊仁传》：“仁，庐州庐江人。至元初，阿术兵南下，
仁家为所掠，父被杀，母及兄弟皆散去。仁年七岁，卖
为汴人李子安家奴，力作二十馀年。子安怜之，纵为
良。仁踪迹得母于颍州蒙古军塔海家，兄于雎州蒙
古军岳纳家，弟于邵郓连太家，皆为役，尚无恙。乃遍
恳亲故，贷得钞百锭，历诣诸家求赎之，经营百计，更”
六十乃得遂。大小二十馀口，复聚居为良，孝友甚笃，
乡里美之。大德十二年，旌其家。